VS000958
Datum: 1989-12-28T01:00:00.000+01:00
datum_sodbe_i_stopnje: 1998-03-12T00:00:00.000Z
podrocje: višina odškodnine za nepremoženjsko škodo
institut: telesne bolečine - strah - skaženost - zmanjšanje življenjske aktivnosti
skupina: poškodbe glave in možganov in njihove posledice - poškodbe sluha in njihove posledice - poškodbe rok in ramenskega obroča in njihove posledice - poškodbe hrbtenice in reber in njihove posledice
fischer: hudi primeri
odskodnina: 10100000 SIT
opombe: II Ips 73/2001. Revizija tožene stranke je bila zavrnjena.
sodisce: Vrhovno sodišče

## Oškodovanec

**Spol:**

moški

**Starostna skupina:**

od 45 do 50 let

Kvalificiran pleskar (sedaj invalidsko upokojen).

## Škodni dogodek

Toženec ga je zadel pri vožnji z viličarjem.

## Poškodba

Zlom baze lobanje in lobanjskega svoda, krvavitev v lobanjsko votlino nad trdo možgansko opno desno, obtolčenina čelnega režnja možganov, ohromelost levega obraznega živca, zlom obeh kosti leve podlahti, stisnjen zlom telesa enajstega prsnega vretenca in udarec v prsni koš. Zaradi zloma lobanjskega dna je prišlo do popolne izgube sluha levo in okvare ravnotesžnega aparata levo. Zaradi obtolčenine možgnov se je razvil psihoorganski sindrom.

## Telesne bolečine

3000000 SIT 10 dni hude, 3 tedne srednje hude, 4 mesece lahke, občasne lahke trpi ob spremembah vremena, ob dolgotrajnem sedenju v prisilnem položaju, ob pogostem sklanjanju ter ob poskusu dvigovanja težjih bremen. Intenziven in pogost glavobol 4 mesece, nato srednje hud in pogost še pol leta, blag in pogost bo ostal tudi v bodoče.

#### Hospitalizacija

Da.

#### Nevšečnosti med zdravljenjem

Številne nevšečnosti.

## Strah

500000 SIT Primarnega strahu ni trpel, ker je bil takoj ob nesreči v nezavesti, samega dogodka pa se ne spominja. Sekundarni strah za izid zdravljenja, saj ga je poškodba življenjsko ogrožala, poškodbe pa so tudi sicer bile take narave, da zapuščajo trajno invalidnost.

## Zmanjšanje življenjske aktivnosti

6000000 SIT Popolna izguba sluha na levo uho, okvara ravnotesžnega aparata levo, močan upad intelektualnih sposobnosti, duševne spremembe, slabša gibljivost leve podlahti in leve rame, nezmožnost zapiranja levega očesa. Nezmožen je za dela, ki zahtevajo dober sluh in slušno orientacijo ter za dela, ki zahtevajo orientacijo v prostoru in ravnotesžje, dvigovanje z levo roko predmetov, težjih od 5 kg, obojeročno dvigovanje bremen, težjih od 15 kg in opravila, ki zahtevajo daljšo hojo. Njegova sposobnost za najbolj enostavna intelektualna opravila je močno zmanjšana, enako velja za družabne in rekreativne aktivnosti, ki zahtevajo pravkar naštete sposobnosti.

## Skaženost

600000 SIT Levega očesa ne more popolnoma zapreti, oko se tudi solzi. Levi ustni kot je nekoliko povešen in vlažen. Zaradi tega je spremenjena obrazna mimika levo, sprememba v oškodovančevi zunanjosti pa je opazna že iz večje oddaljenosti in moteča za okolico.

---

ZOR člen 200, 203